龍眠操三章贈李元中  其三
作者：黄庭堅
朝代：宋

paragraphs: 朝百牢兮九飯，藜羹不糝兮共槃而笑。
狐白裘兮豹袪，縕袍無裏兮亦見春。
予何喜兮安樂此，曰有嘉人兮遺予履。
發十襲兮示予，與予武兮合度。
使羿兮隅立，使離朱兮詔之。
若人兮無鵠，離朱茫然兮羿韔弓。
牧牛兮于鼻，牧羊兮不歧。
有若人兮可與歸，因子問塗兮龍眠之蹊。